Luies
సూపర్‌ షోతో అలరించిన లూయిస్‌
ట్రినిడాడ్‌: టి20 సిరీస్‌లో భాగంగా పాకిస్థాన్‌తో జరిగిన మూడవ టి20లో వెస్టిండీస్‌ ఓపెనర్‌ ఎవిస్‌ లూయిస్‌ సూపర్‌ షోతో అలరించాడు.బౌండరీలే టార్గెట్‌గా విరుచుకుపడి పాకిస్థాన్‌ బౌలర్లకు చుక్కలు చూపెట్టాడు.51బంతుల్లో 5 బౌండరీలు,9 సిక్సర్లతో 91 పరుగులు సాధించిన లూయిస్‌ విండీస్‌ గెలు పులో కీలకపాత్ర పోషించాడు.లూయిస్‌ విజృంభణతో మ్యాచ్‌ ఏకపక్షంగా సాగింది.కేవలం మూడు వికె ట్లను మాత్రమే కోల్పోయిన వెస్టిండీస్‌ 14.5 ఓవర్లలోనే టార్గెట్‌ను చేరుకుంది.మొదట బ్యాటింగ్‌ చేసిన పాకిస్థాన్‌ నిర్ణీత ఓవర్లలో ఎనిమిది వికెట్లనష్టానికి 137 పరుగులు చేసింది.కమ్రాన్‌ అక్మల్‌ 48 పరు గులు,బాబర్‌ అజీమ్‌ 43పరుగులు,పకర్‌ జమాన్‌ 21 పరుగులు మాత్రమే రెండంకెల స్కోరును నమోదు చేశారు.మిగతా పాక్‌ ఆటగాళ్లు నిరాశపర్చడంతో ఆజట్టు స్వల్పస్కోరుకే పరిమితమైంది.ఈ మ్యాచ్‌ విజయంతో నాలుగు టి20 సిరీస్‌ ఆశల్ని విండీస్‌ సజీవం చేసుకుంది.అంతకు ముందు రెండు టి20లనకు పాక్‌ గెలిచింది.